ภูมิใจไทย ชู 4 นโยบายสู้ศึกเลือกตั้ง
พรรคภูมิใจไทย เปิดนโยบาย 4 ด้าน ยกหนี้ กยศ. - เพิ่มเบี้ยเลี้ยงผู้สูงอายุ - ประกันราคาสินค้าเกษตร - ปรับปรุงกฎหมายประกอบธุรกิจ7 ม.ค.2557 นายอนุทิน ชาญวีรกูล หัวหน้าพรรคภูมิใจไทย พร้อมด้วยนายศักดิ์สยาม ชิดชอบ เลขาธิการพรรค นายศุภชัย ใจสมุทร รองเลขาธิการพรรค และนางสาวศุภมาศ อิสรภักดี โฆษกพรรค ร่วมกันแถลงเปิดนโยบายของพรรคภูมิใจไทยโดยนำเสนอนโยบายสำหรับการหาเสียงครั้งนี้ไว้ 4 ข้อ ได้แก่ 1) ยกหนี้กองทุนเงินให้กู้ยืมเพื่อการศึกษา หรือ กยศ. 2) จ่ายเบี้ยผู้สูงอายุเดือนละ 3000 บาท 3) ผลักดันให้มี พ.ร.บ.ประกันราคาผลผลิตการเกษตร แทนโครงการจำนำ และ 4) ปรับปรุงกฎหมายประกอบธุรกิจนายอนุทินกล่าวว่า การยกหนี้ กยศ.นั้นจะเตรียมงบประมาณไว้ปีละ 36000 ล้านบาท เมื่อวันที่เยาวชนจบการศึกษาและเริ่มทำงาน เพียงนำบัตรประจำตัวผู้เสียภาษีมาแสดงว่ามีการทำงาน ระบบก็จะดำเนินการตัดหนี้ให้ทันทีส่วนการจ่ายเบี้ยเลี้ยงผู้สูงอายุเดือนละ 3000 บาท เพิ่มขึ้นจากเดิมจากวันละ 20 บาท เป็นวันละ 100 บาทนั้น เพื่อเพิ่มคุณภาพชีวิตให้ผู้สูงอายุ และเป็นสิ่งที่สอดคล้องกับนโยบายยกหนี้ กยศ.ซึ่งในระยะยาวจะสนับสนุนให้มีการออมด้วยส่วนที่จะผลักดัน พ.ร.บ.ประกันราคาผลผลิตการเกษตร มาแทนโครงการจำนำ จะช่วยปิดช่องไม่ให้คนที่ไม่หวังดีต่อเกษตรกรเข้ามาหาผลประโยชน์ และนโยบายนี้เกี่ยวข้องกับพี่น้องเกษตรกรจำนวนมาก จึงต้องลงมือดำเนินการทันทีส่วนการปรับปรุงกฎหมายประกอบธุรกิจนั้น เพื่อลดอุปสรรคของผู้ประกอบการในการติดต่อกับส่วนราชการ โดยเฉพาะการเข้าสู่ประชาคมเศรษฐกิจอาเซียน หรือ AEC จะต้องเร่งปรับปรุงกฎหมายต่างๆ ที่เป็นอุปสรรค
พรรคภูมิใจไทย เปิดนโยบาย 4 ด้าน ยกหนี้ กยศ. - เพิ่มเบี้ยเลี้ยงผู้สูงอายุ - ประกันราคาสินค้าเกษตร - ปรับปรุงกฎหมายประกอบธุรกิจ 7 ม.ค.2557 นายอนุทิน ชาญวีรกูล หัวหน้าพรรคภูมิใจไทย
การหาเสียงเลือกตั้ง,การเลือกตั้ง 2 ก.พ. 57,นโยบาย,พรรคภูมิใจไทย